માનવમિત્ર, પટણા : દેશભરમાં મેડિકલ અને ડેન્ટલ માટે નીટની પરીક્ષા લેવામાં આવી. પરંતુ આ પરીક્ષા દરમિયાન એક મોટો છબરડો સામે આવ્યો હતો. બિહારના પટણાના પરીક્ષાર્થીઓએ છેક બિહારથી પાટણ ખાતેના કેન્દ્ર પર પરીક્ષા આપવા માટે લાંબા થવા મજબૂર બનવુ પડયું હતું. સીબીએસઇનાં આ છબરડાને લઇ જબરદસ્ત ઉહાપોહ મચી જવા પામ્યો હતો. પાટણ અને પટણાના સ્પેલિંગની એક સામાન્ય ભૂલના કારણે આશરે ૧૫૦થી વધુ વિદ્યાર્થીઓને પટણાને બદલે પાટણ સેન્ટરમાં પરીક્ષા આપવા આવવાની ફરજ પડી હતી. વિદ્યાર્થીઓની સાથે બીજા રાજયમાં છેક પરીક્ષા આપવા આવવાની પરિસ્થિતિ સર્જાતાં તેમના વાલીઓ અને મિત્રવર્તુળ પણ ભારે હાલાકીનો ભોગ બન્યા હતા.